
Užimtumo didinimo programos įgyvendinimo tvarkos aprašo
6 priedas


KVIETIMAS TEIKTI PARAIŠKAS 

PAGAL JONIŠKIO RAJONO SAVIVALDYBĖS 2023 METŲ UŽIMTUMO DIDINIMO PROGRAMĄ


	Eil. Nr.
	Finansavimo sąlygos
	Aprašymas

	1.
	Priemonė ir darbų pobūdis
	Priemonė – asmens įdarbinimas. Darbu pobūdis:
1. organizuoti nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Joniškio rajone;
2. organizuoti nenuolatinio pobūdžio darbus (malkų ruoša, smulkaus remonto ir aplinkos tvarkymo darbai) vienišiems pagyvenusiems asmenims ir neįgaliems asmenims, kuriems nustatytas specialiųjų poreikių lygis;
3. organizuoti kitus darbus, įtraukiant veiklas ir kvalifikuotiems darbuotojams, siekiant tvaraus asmenų įdarbinimo.

	2.
	Tinkamos veiklos ir jų trukmė
	Lietuvos Respublikos užimtumo įstatymo (toliau – Įstatymas) 48 straipsnio 2 dalies 1-10 punktuose nurodytų asmenų įdarbinimas atlikti teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Joniškio rajone, atlikti nenuolatinio pobūdžio darbus (malkų ruoša, smulkaus remonto ir aplinkos tvarkymo darbai) vienišiems pagyvenusiems asmenims ir neįgaliems asmenims, kuriems nustatytas specialiųjų poreikių lygis  ir / arba atlikti kitus darbus, įtraukiant veiklas ir kvalifikuotiems darbuotojams, siekiant tvaraus asmenų įdarbinimo.
Paraiškose nurodytos veiklos turi būti įgyvendintos iki 2023 m. lapkričio 30 dienos. 
Programos vidutinė trukmė 1 asmeniui – 3 mėn. 

	3.
	Tikslinė grupė
	Asmenys, užsiregistravę Užimtumo tarnybos prie Lietuvos Respublikos socialinės apsaugos ir darbo ministerijos Joniškio skyriuje (toliau – Užimtumo tarnybos Joniškio skyrius) ir atitinkantys bent vieną Įstatymo 48 straipsnio 2 dalies 1-10 punktuose nurodytą tikslinę grupę. 

	4.
	Skiriamas finansavimas už patirtas išlaidas
	Joniškio rajono savivaldybės administracija darbdaviui, įdarbinusiam asmenį pagal darbo sutartį, už kiekvieną įdarbintą asmenį moka kompensacijas:
1. darbo užmokesčio kompensaciją už įdarbinto asmens faktiškai dirbtą laiką pagal tą mėnesį galiojantį Lietuvos Respublikos Vyriausybės patvirtintą minimalų valandinį atlygį;
1.	2. draudėjo privalomojo valstybinio socialinio draudimo įmokų kompensaciją, apskaičiuotą nuo apskaičiuotos darbo užmokesčio kompensacijos;
2.	3. piniginę kompensaciją už nepanaudotas atostogas (įskaitant draudėjo privalomojo valstybinio socialinio draudimo įmokų sumą).
3.	

	5.
	Galimi pareiškėjai 
	Pareiškėjais gali būti Joniškio rajono savivaldybės teritorijoje veikiančios įmonės, įstaigos, nevyriausybinės organizacijos, Joniškio rajono savivaldybės administracijos struktūriniai padaliniai, kurie atsakingi už nurodytų darbų organizavimą.

	6.
	Finansavimas
	Priemonės biudžetas – 81,0  tūkst. Eur.
Priemonei įgyvendinti gali būti skiriama iki 100 proc. paraiškoje numatomų išlaidų poreikiui padengti. Pareiškėjo asmeninis prisidėjimas suteikia galimybę gauti papildomų vertinimo balų.

	7.
	Paraiškų teikimo tvarka
	Paraiška rengiama pagal Užimtumo didinimo programos įgyvendinimo tvarkos aprašo 7 priedą, kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, pasirašyta juridinio asmens vadovo ar jo įgalioto asmens.
Užpildyta ir pasirašyta nustatytos formos paraiška turi būti pateikiama savivaldybės administracijai asmeniškai arba elektroninėmis priemonėmis. 
Galutinis paraiškų pateikimo terminas – 2023 m. gegužės 31 d., 15.00 val.

	8.
	Pirmumas priemonės įgyvendinimui
	Pirmenybė įgyvendinti Užimtumo didinimo programą suteikiama: 
1.	1. atsižvelgus į seniūnijos, kurios teritorijoje yra vykdoma veikla, registruotų bedarbių procentą nuo visų rajono bedarbių;
2.	pareiškėjas yra ne pelno siekianti įstaiga ar organizacija; 
3.	pareiškėjas įsipareigoja pasibaigus Užimtumo didinimo programos darbams asmenį įdarbinti pagal neterminuotą darbo sutartį arba terminuotą darbo sutartį ne trumpesniam kaip 9 mėnesių laikotarpiui; 
4.	4. pareiškėjas numato skirti nuosavų lėšų finansuoti su Užimtumo didinimo programos darbų atlikimu susijusias išlaidas.

	9.
	Aktualūs dokumentai
	Joniškio rajono savivaldybės 2023 metų užimtumo didinimo programa, patvirtinta Joniškio rajono savivaldybės tarybos  2023 m. kovo 30 d. sprendimu Nr. T-44 „Dėl Joniškio rajono savivaldybės 2023 metų užimtumo didinimo programos patvirtinimo“.

	10.
	Informacija
	Informacija ir konsultacijos dėl paraiškų turinio (veiklų pobūdžio, veiklų atitikties priemonei ir kt.), pildymo, teikimo, priėmimo teikiamos Joniškio rajono savivaldybės administracijoje  115 kab. arba telefonu darbo dienomis I–IV nuo 8 val. iki 17 val., V – nuo 8 val. iki 15.45 val. (nuo 12 val. iki 12.45 val. pietų pertrauka) ir elektroniniu paštu.
Informaciją teikia Socialinės paramos ir sveikatos skyriaus atvejo vadybininkė Alma Bačianskienė, el. p. alma.bacianskiene@joniskis.lt  , tel. (8 426) 69154.

